Page:Dominie deposed, with the sequel.pdf/9

 9

Yet wanton Venus, that she-b—h, Does a’ our senses sae bewitch, An’ fires our blood wi’ sic an itch, That aftentimes, There is nae help hut to commit, Some Ill-far’d crimes.

Yet some they are sae very willing, At ony time they’ll tak’ a shilling, But he that learnt them first that spelling, Or Meg or Nell, Be sure, to him they’ll lay an egg in ; This some can tell.

Unthinking things ! it is their creed, If some sic things be done wi’ speed, They’re safe, ’tis help in time o’ need, Nae after-claps : Tho’ nine months aft brings quick or dead, Into their laps.

Experience thus makes me speak, I ance was hooked wi’ the cleek, I almost had beshit my breek. When Maggy told, That by her saul, not e’en a week Young Jack would hold.

She was sae stiff she cou’d not loot; Your pranks she says, are now found out, The kirk and you maun hae a bout ; Ill mat you fare, 'Tis a’ your ain, you need na doubt Ilk hilt an hair.